72 LA CHASSE ROYALE. 



larges, espoisses, et bien plombantes, et qu'elles 

 ont leur tour et cerne si bien fait qu'il semble 

 estre ordonné et fait auec vn compas, il faut 

 aussi qu'elles soient gluantes et tenantes les vues 

 aux autres : car cette glaire qui les conjoinct 

 ensemble monstre et est vn signe certain de la 

 pleine venaison où le Cerf veut entrer, et iamais 

 ieune Cerf ne se charge de si bonne heure de 

 venaison : car au contraire, tant plus un Cerf 

 est ieune, tant plus il les jette petites, mal for- 

 mées, c'est à dire n'ayans leur rondeur bien 

 entière, sans auoir séparation gueres les vns 

 auec les autres : Et tant plus vn Cerf les jette 

 comme il est dict cy-dessus , et plus il est vieux 

 Cerf: Aussi les jettant d'autre façon, l'art veut 

 que l'on le mes-juge ieune Cerf. Or tout homme 

 qui veut estre Veneur doit sçauoir qu'en ceste 

 saison les Biches sont pleines, et à cause que 

 leur faon leur retressit et eschauffe le boyau : 

 elles jettent leurs fumées formées comme font 

 les Cerfs quand ils sont en leur venaison, toutes- 

 fois plus esguillonnées et plus entées, mais on 

 n'y peut estre trompé, d'autant que les Cerfs les 

 jettent alors en plateaux : trois semaines après 

 le Cerf rend ses fumées d'autre façon, par ce que 

 au pris qu'il prend sa graisse, son boyau res- 

 tressit, et la chaleur qui se fait plus grande les 

 desseiche, de manière qu'il les jette en torche, 



